**Príloha č. 1 Výzvy**

**Technická špecifikácia predmetu zákazky**

**I. vymedzenie predmetu zákazky**

**1.1 *Názov***

**Telekomunikačné služby časť I – služby mobilnej telefónnej siete**

* 1. **Opis predmetu zákazky**

Predmetom zákazky je poskytovanie služieb mobilnej telefónnej siete – poskytovanie bezporuchových, spoľahlivých, komplexných, bezpečných a ekonomicky výhodných hlasových a dátových služieb mobilného operátora (hovory, SMS, MMS, internet v mobile a ďalšie služby), zriadenie a prevádzkovanie virtuálnej privátnej siete verejného obstarávateľa, pripojenie účastníka do telefónnej siete úspešného uchádzača vrátane prenesenia súčasných telefónnych čísel.

# II. technickÉ ŠPECIFIKÁCIE PREDMETU ZÁKAZKY

1. Poskytovateľ musí mať zabezpečené pokrytie celého územia SR signálom hlasových služieb a signálom mobilných dátových služieb.
2. Poskytovateľ zriadi a bude prevádzkovať hlasovú virtuálnu privátnu sieť verejného obstarávateľa.
3. Prípadné obmedzenie prevádzky hlasových a dátových služieb musí poskytovateľ vždy vopred oznámiť zodpovednej osobe verejného obstarávateľa.
4. Poskytovateľ garantuje jednotné ceny hovorov nad rámec paušálov v rámci silnej a slabej prevádzky.
5. Pripojenie existujúcej PBX do mobilnej siete poskytovateľa.

***Ďalšie požadované spoplatňované služby, ktoré tvoria predmet zákazky***

1. Zabezpečenie mobilných hlasových služieb, odosielanie a prijímanie SMS a MMS v rámci SR a mimo územia SR v rozsahu podľa typu paušálu – maximálne súčasne aktívnych 150 SIM kariet.
2. Zabezpečenie mobilných dátových služieb – maximálne súčasne aktívnych 50 dátových kariet.

***Požadované služby, ktoré nebudú navyše spoplatňované v rámci predmetu zákazky***

1. Zachovanie súčasných mobilných telefónnych čísel a ich prípadný prenos do siete mobilného operátora, ktorý bude úspešným uchádzačom.
2. Zriadenie a prevádzkovanie hlasovej virtuálnej privátnej siete v rámci ktorej nie sú spoplatnené volania medzi SIM kartami mobilného operátora, registrovanými na verejného obstarávateľa a klapkami PBX verejného obstarávateľa.
3. Aktivácia SIM kariet podľa požiadaviek verejného obstarávateľa.
4. Aktivačný poplatok za zaradenie SIM karty do hlasovej virtuálnej privátnej siete.
5. Poskytnutie PIN kódu a PUK kódu k SIM kartám verejného obstarávateľa na požiadanie zodpovedným zamestnancom verejného obstarávateľa.
6. Výmena SIM kariet (napr. pri strate, poškodení, nefunkčnosti).
7. Zaslanie SMS správ o zmeškaných hovoroch v prípade nedostupnosti siete alebo vypnutého mobilného telefónu.
8. Notifikácia pri prenesení 80% a 100% predplatených dát.
9. Záručný servis mobilných telefónov. Verejný obstarávateľ požaduje bezodplatné vyzdvihnutie reklamovaného mobilného telefónu a dovoz opraveného alebo náhradného mobilného telefónu. Úspešný uchádzač poskytne verejnému obstarávateľovi bezodkladne, najneskôr do konca nasledujúceho pracovného dňa od uplatnenia reklamácie (doručenej zodpovedným zamestnancom verejného obstarávateľa preukazateľným spôsobom) náhradný mobilný telefón s minimálne takou istou technickou špecifikáciou, akú má reklamovaný mobilný telefón a to až do vybavenia reklamácie. V prípade, ak mobilný telefón nebude možné opraviť, alebo jeho oprava bude nerentabilná, poskytovateľ vyhotoví a doručí zodpovednému zamestnancovi verejného obstarávateľa posudok o nerentabilnosti opravy mobilného telefónu.
10. Možnosť využívania mobilných telefónov na prístup k osobnej agende, ktorá obsahuje možnosť sťahovania, prehliadania emailov/kontaktov, kalendára v programe MS Outlook.
11. Odkazová služba.
12. Zriadenie roamingu (hovory aj dáta).
13. Správa dátového roamingu pre zamestnancov verejného obstarávateľa cez portál prostredníctvom zodpovedného zamestnanca.
14. Zasielanie faktúr v elektronickej podobe, aj v xml formáte.
15. Možnosť lokalizácie SIM kariet verejného obstarávateľa na požiadanie prostredníctvom zodpovedného zamestnanca.
16. Poskytovanie podrobného výpisu hovorov v elektronickej podobe na požiadanie prostredníctvom zodpovedného zamestnanca.
17. Služba CLIP a CLIR.
18. Blokovanie volaní na audiotextové čísla na požiadanie prostredníctvom zodpovedného zamestnanca.
19. Blokovanie platieb prostredníctvom SMS (napr. MHD, parkovné) na požiadanie prostredníctvom zodpovedného zamestnanca.
20. Likvidácia vyradených mobilných telefónov po uplynutí záručnej doby. Pred samotnou likvidáciou vydanie posudku o nerentabilnosti opravy.
21. Sekundová tarifikácia od prvej sekundy.
22. Mesačná fakturácia.
23. Možnosť operatívnej zmeny paušálu.
24. Zabezpečenie pokrytia územia SR signálom mobilných hlasových služieb a signálom mobilných dátových služieb. Uchádzač predloží vo svojej ponuke mapu pokrytia územia SR signálom mobilných hlasových služieb a mobilných dátových služieb (na mape uvedie pokrytie GPRS/EDGE, 3G, LTE mobilných technológií hlasových a dátových služieb).
25. Elektronický nástroj sprístupnený verejnému obstarávateľovi napr. v on-line webovom rozhraní slúžiaci na kontrolu spotreby jednotlivých SIM kariet, na optimalizáciu telekomunikačných nákladov, ktorý umožňuje zistiť okamžitú spotrebu na konkrétnom telefónnom čísle za aktuálne fakturačné obdobie a zároveň aj prehľad faktúr a podrobný rozpis za posledných 12 mesiacov, a to vrátane vygenerovania prístupových (prihlasovacích) mien a hesiel pre minimálne dve úrovne spracovania aplikácie – administrátorské a užívateľské.
26. Možnosť zdieľania dát (datasharing) – možnosť sčítania objemu dát hlasovej a dátovej SIM karty a následné zdieľanie tohto objemu medzi obidvomi SIM kartami.
27. Ďalšie služby mobilného operátora podľa požiadaviek verejného obstarávateľa.

***Pripojenie existujúcej PBX (Avaya IP Office) do mobilnej siete***

* Požadované je pripojenie realizované prostredníctvom dátovej siete.
* Kapacita dátového okruhu do 15 hlasových kanálov (zdieľaných s pevnou sieťou)
* MPLS (Multi-Protocol Label Switching)
* Prístup do MPLS symetrickou garantovanou rýchlosťou na jeden hlasový kanál podporujúci codec G.729
* Podpora IP Quality of Service pre Voice
* Poskytovanie služby Class of Service pre Voice

**Súčasný stav – I. časť – mobilné služby**

1. **Varianty mobilnej hlasovej telekomunikačnej služby a mesačné prevádzkové limity pre varianty mobilnej hlasovej telekomunikačnej služby**
2. ***Hlasová SIM karta*** môže mať aktivovaný jeden z nasledujúcich variantov telekomunikačnej služby:

|  |  |
| --- | --- |
| Variant telekomunikačnej služby | Rozsah telekomunikačnej služby |
| M1 | Neobmedzené bezplatné volania do mobilnej a pevnej telekomunikačnej siete NBÚ. |
| M2 | Neobmedzené bezplatné volania do mobilnej a pevnej telekomunikačnej siete NBÚ. |
| Neobmedzený objem voľných minút odchádzajúcich hovorov na štandardné účastnícke čísla do všetkých mobilných i pevných sietí v SR. |
| Minimálne 100 SMS/MMS v SR a z EÚ a Zóny 1 a do EÚ, Zóny 1 a SR. |
| Neobmedzené, bezplatné roamingové odchádzajúce a prichádzajúce hovory z EÚ do Zóny 1 a SR. |
| Neobmedzený internet v mobile minimálne 4000 v SR a v EÚ Zóne 0 a Zóne 1. Po prečerpaní dát sa rýchlosť zníži max. na 64 kbit/s.  |
| M3 | Neobmedzené bezplatné volania do mobilnej a pevnej telekomunikačnej siete NBÚ. |
| Neobmedzený objem voľných minút odchádzajúcich hovorov na štandardné účastnícke čísla do všetkých mobilných i pevných sietí v SR a EÚ.  |
| Neobmedzené SMS/MMS v SR a do EÚ a z EÚ a Zóny 1 do EÚ, Zóny 1 a SR. |
| Neobmedzený objem voľných minút odchádzajúcich hovorov na štandardné účastnícke čísla z EÚ a Zóny 1 do EÚ a Zóny 1 a SR. |
| Neobmedzený internet v mobile minimálne 6000 v SR a v EÚ Zóne 0 a Zóne 1. Po prečerpaní dát sa rýchlosť zníži max. na 64 kbit/s. |

1. **Varianty mobilnej dátovej telekomunikačnej služby a mesačné prevádzkové limity pre varianty mobilnej dátovej telekomunikačnej služby**
2. ***Dátová SIM karta*** môže mať aktivovaný jeden z nasledujúcich variantov telekomunikačnej služby:

|  |  |
| --- | --- |
| Variant telekomunikačnej služby | Rozsah telekomunikačnej služby |
| D1 | Služba umožňuje bezplatne preniesť minimálne 2 GB dát, po prenesení predplateného množstva dát sa rýchlosť internetového pripojenia zníži na 64 kbit/s. |
| D2 | Služba umožňuje bezplatne preniesť minimálne 10 GB dát, po prenesení predplateného množstva dát sa rýchlosť internetového pripojenia zníži na 64 kbit/s. |
| D3 | Služba umožňuje bezplatne preniesť minimálne 20 GB dát, po prenesení predplateného množstva dát sa rýchlosť internetového pripojenia zníži na 64 kbit/s. |

 **Doplňujúce informácie:**

**Využívané služby za 6 mesiacov 2019**

|  |  |  |  |
| --- | --- | --- | --- |
| **Mobilné siete 1-6 mesiac 2019** |  | **Počet volaní** | **Celkový čas** |
|  |  |  |  |
| Volania pevné siete Sk |  | 3325 | 150:48:05 |
| Volania pevná sieť zahraničie |  | 65 | 3:28:14 |
| Volania VPS |  | 6623 | 186:58:12 |
| Volania mobilné siete Sk |  | 18678 | 869:00:11 |
| Volania mobil zahraničie |  | 107 | 6:36:05 |
|  |  |  |  |
| Dáta SK |  | 1118 GB |  |
| Dáta mimo Sk |  | 32 GB |  |
|  |  |  |  |
| SMS Telekom |  | 5954 |  |
| SMS Orange |  | 2126 |  |
| SMS O2 |  | 1179 |  |
| SMS Swan |  | 186 |  |
| SMS a MMS mimo Sk |  | 101 |  |
| MMS |  | 226 |  |
|  |  |  |  |
| Hlasové SIM - celkovo |  | **97** | **celkovo** |
|  |  | 3 | M1 |
|  |  | 78 | M2 |
|  |  | 16 | M3 |
|  |  |  |  |
| Dátové SIM - celkovo |  | **47** | **celkovo** |
|  |  | 45 | D2 |
|  |  | 2 | D3 |

###### **III. Všeobecné požiadavky na dodávku predmetu zákazky**

**3.1 Miesto plnenia**

Slovenská republika, Bratislava V.

**3.2 Termín plnenia**

Dodanie/poskytnutie telekomunikačných služieb po dobu platnosti zmluvy (maximálne 12 mesiacov od účinnosti zmluvy).

**3.3 Zabezpečenie predmetu zákazky**

V prípade, že časť predmetnej zákazky bude úspešný uchádzač zabezpečovať technickým a personálnym vybavením prostredníctvom subdodávateľa alebo zmluvných partnerov, je povinný uviesť % podielu z predmetu zákazky, ktoré má v úmysle zadať subdodávateľovi.

**3.4 Variantné riešenia**

Záujemcom sa neumožňuje predložiť variantné riešenie vo vzťahu k požadovanému predmetu zákazky.
Ak súčasťou ponuky bude aj variantné riešenie, variantné riešenie nebude zaradené do vyhodnocovania a bude sa naň hľadieť, akoby nebolo predložené.